אדולף פוקורני

אדולף פוקורני (גרמנית: Adolf Pokorny; 26 ביולי 1895 – ?), היה דרמטולוג ודוקטור לרפואה שעמד לדין במשפט הרופאים בגרמניה.

קורות חיים
פוקורני, יליד ווינה שבאוסטריה נלחם במלחמת העולם הראשונה, זכה בעיטורים רבים ולאחר מכן הועלה לדרגת לוטננט שני.
בשנת 1922 הוא השלים דוקטורט לרפואה וקיבל את ההסמכה. לאחר כשנתיים, פתח מרכז רפואי בצ'כיה, המתמחה במחלות מין ועור.

ב-1939 ניסה להתקבל למפלגה הנאצית אך בקשתו נדחתה מפני שהיה נשוי לרופאה יהודייה ממנה התגרש כארבע שנים קודם לכן.

בזמן מלחמת העולם השנייה, פוקורני היה קצין רפואי של הכוחות המזוינים של גרמניה. פוקורני היה אחד מהנאשמים במשפט הרופאים, והוא הואשם בכך שערך ניסויים של עיקור כפוי באסירים במחנות ריכוז והשמדה.

ראו גם 
 ניסויים בבני אדם על ידי הנאצים

קישורים חיצוניים

 עופר אדרת, הנאצים שקלו לסרס סובייטים באמצעות צמח רעיל ולהפוך אותם לעובדי כפייה, באתר הארץ, 5 בנובמבר 2021

ניסויים בבני אדם על ידי הנאצים: פושעים
אנשי צבא גרמנים במלחמת העולם הראשונה
רופאים נאצים
פושעי מלחמה נאצים
רופאי עור
גרמנים שנולדו ב-1895